**Poetul de sub tei**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva într-un oraș moldovean

Departe de peisajul dunărean

Sub teiul cel bătrân din parc

Pe care nu-l străpunge nicio săgeată,

Poate cea a lui Cupidon

Al cărei țintă nu este regele argintiu

Ci tânărul cu plete care stă la umbra lui.

Zvelt și voios ca Făt Frumos,

Cu ochi blânzi și o melancolie ascunsă

Poetul notează pe carnețelul din poale

Incantațiile cheie spre tărâmuri îndepărtate

Și istoria neamului românesc.

Evenimentele religioase prind viață,

Sentimentele și emoțiile ascunse sunt dezvăluite,

Iubirea cântă prin versurile scrise cu condeiul.

Muza îi șoptește la ureche,

Natura îi încântă simțurile

Cum știe ea mai bine,

Parfumul teiului îi alungă anxietatea și oboseala.

Ore în șir a muncit poetul sub tei

Până când a simțit că operele erau gata.

“Cum te numești, craiule?” l-a întrebat copacul

Pe tânărul pregătit să se ducă acasă.

„Mă numesc Mihai Eminescu, Maiestate.”

“Ei bine, Mihai. Ți-am fost de folos cu ceva?”

“Mi-ați fost de mare ajutor.

Alături de muza cea grațioasă

Mi-ați oferit multă inspirație și forță

Care ard ca o torță.”

“Atunci rămâi cu bine, tinere poet

Și sper să ne vedem și mâine.” a spus teiul fluturând crengile ușor în semn de rămas bun.

Mihai a aprobat din cap și a plecat.